
4980  Златоград,   област Смолян, ул. ”Стефан Стамболов” №1

тел: 03071   20 48;   е-mail:  obs_zlatograd@abv.bg
Изх. № ОС – 500 / 23.06.2026 г.
                                                                                                                   До
                                                                                                                   Мирослав Янчев

                                                                                                                   Кмет на

                                                                                                                   Община Златоград
          Уважаеми г-н Янчев,
           Във връзка с изпълнението на обектите, включени в Приложение № 3 към Закона за държавния бюджет на Република България за 2024 г., както следва:

· № 1178 – „Изграждане на Общински кооперативен пазар, УПИ XIII – ПАРК и обществено обслужване, кв. 46, гр. Златоград“ на стойност 1 747 972,02 лв. с ДДС;

· № 1179 – „Благоустрояване и изграждане на парк в гр. Златоград“ на стойност 645 770 лв., за които с решения на Общински съвет – Златоград е наложен мораториум върху изпълнението им, като същите са определени като неприоритетни за Община Златоград и са взети решения средствата да бъдат насочени към проектиране и реализиране на улична инфраструктура на територията на общината, моля да ни бъде предоставена следната информация:

1. На какъв етап се намира изпълнението на всеки от двата обекта към настоящия момент?

2. Какви строително-монтажни работи (СМР) са извършени по всеки от обектите?

3. Каква е стойността на извършените СМР по всеки от обектите?

4. Какви плащания са извършени по всеки от обектите към датата на отговора, като бъдат посочени основанието и размерът на всяко плащане?

5. Извършвани ли са дейности или плащания по посочените обекти след приемането на решенията на Общински съвет – Златоград за налагане на мораториум и за промяна на приоритетите за финансиране? Ако да, моля да бъдат посочени видът на дейностите, стойността им и правното основание за тяхното извършване.

         Моля исканата информация да бъде предоставена в писмен вид в законоустановения срок.

С уважение,  
ЕМИЛИЯ КРЪСТЕВА,
Председател на Общински 
съвет Златоград

